วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
27 ก.ค. 2558

ASL SECURITIES
ภาครวมตลาดภาคเช้า : ดัชนีไทย SET ปิดลบ 1,416.88 (-21.20) กรอบ 1,415-1,434 ปรับตัวลดลงทิศทางเดียวกับตลาดทั่วโลกที่ต่างได้รับแรงกดดันจากเศรษฐกิจที่ชะลอตัวและความกังวลเกี่ยวกับการประชุมเฟดในสัปดาห์นี้ ต้องรอดูว่าจะมีการส่งสัญญาณเรื่องการปรับขึ้นอัตราดอกเบี้ยหรือไม่ ส่วนการประชุม กนง. ในวันพุธนี้ คาดมีโอกาสลดดอกเบี้ยนโยบายลง 0.25% เหลือ 1.25% ในการประชุมครั้งนี้ทันที เพราะเศรษฐกิจในประเทศฟื้นตัวช้ากว่าคาดและมีการปรับลดคาดการณ์ GDP โดย ธปท. จาก 3.8% เหลือ 3% ทั้งนี้การคาดว่า กนง. จะลดอัตราดอกเบี้ย ทำให้กระแสเงินทุนไหลออก ซึ่งตลาดเริ่มสะท้อนความเป็นไปได้แล้วจากค่าเงินบาทที่อ่อนค่าอย่างรวดเร็ว
ส่วนตัวเลขการส่งออกของไทย งวด มิ.ย.ติดลบ ซึ่งประกาศออกมาช่วงเช้านี้เป็นเดือนที่ 6 จากที่เศรษฐกิจซบเซา คาดตลาดหุ้นซึมต่อเพราะไม่มีปัจจัยบวกอื่น  หุ้นบวกดัชนี TUF BTS GLOW ABC DELTA AJD TISCO SPG NUSA BTC TSF PT หุ้นลบดัชนี SCC PTT TRUE ADVANC PTTEP SCB BDMS PTTGC BAY IVL CPALL
 
แนวโน้มตลาดและหุ้นที่น่าสนใจภาคบ่าย
มีโอกาสปรับตัวลงทดสอบ 1,410
แนวโน้มภาคบ่ายเชิงเทคนิค: ดัชนีปรับตัวหลุดแนวรับสำคัญที่ 1,430 มีโอกาสสูงที่ดัชนีจะปรับตัวลงต่อทดสอบ 1,410
 
TPCH (ราคาปิดภาคเช้า 19.00)
แนะนำซื้อแนวรับ 18.50 ราคาปิดตัวลงต่ำกว่าแนวรับที่ 19.10 มีโอกาสลงต่อไปทดสอบแนวรับแรกที่ 18.50 โดยมีเป้าหมายที่ 19.50 และมี 18.30 เป็นจุดตัดขาดทุน 
 
SENA (ราคาปิดภาคเช้า 3.36)
แนะนำซื้อแนวรับ 3.30 ราคาปรับตัวลดลงด้วยปริมาณการซื้อขายที่ค่อนข้างเบาบาง พร้อมราคาอยู่ในเขต Oversold ใกล้ลงมาทดสอบแนวรับสำคัญที่ 3.30 หากยืนได้มีโอกาสรีบาวน์กลับขึ้นทดสอบ 3.50 โดยมี 3.26 เป็นจุดตัดขาดทุน